《桃源忆故人 访周汝寺》
宋代·杨仪

单衣晓怯东风冷，忽过湖波千顷。山色倒侵溪影，一路随孤艇。

美人室远飞云迥，遥忆小堂春永。睡起碧纱人静，隔竹敲新茗。

作者简介：杨仪，字子庄，仁宗天圣五年（一○二七）进士（明嘉靖《建宁府志》卷一五）。曾任将仕郎守秘书丞，迁祠部员外郎（《华阳集》卷三九《将仕郎守秘书丞杨仪可祠部员外郎制》）、三司户部判官（《宋史》卷二九五《杨察传》）。庆历八年（一○四八）夺三官，责邵州别驾（《宋会要辑稿》职官六五之五）。嘉祐四年（一○五九）知建昌军（明正德《建昌府志》卷一二）。